Baybay Tasman
Ti Baybay Tasman (Māori: Te Tai-o-Rehua[1]) ket ti pingir a baybay iti Abagatan a Taaw Pasipiko, mabirukan daytoy iti pagbaetan ti Australia ken Baro a Selanda. Daytoy ket agrukod iti agarup a 2,000 kilometro (1,200 mi) iti kaakaba ken agarup a 2,800 kilometro (1,700 mi) manipud iti amianan aginggana iti abagatan. Ti baybay ket nanaganan iti Olades nga eksplorador a ni Abel Janszoon Tasman, nga isu idi ti immuna a nairehistro nga Europeano a nakasarak iti Baro a Selanda ken Tasmania. Ti Briton nga eksplorador a ni Kapitan James Cook ket kanungpalan nga adu a naglayag iti Baybay Tasman kadagidi tawen ti 1770 a kas paset ti immuna a panaglayag iti eksplorasion.[2]
Heograpia[urnosen | urnosen ti taudan]
Sakup[urnosen | urnosen ti taudan]
Ipalawag ti Gunglo ti Internasional a Hidrograpiko dagiti patingga ti Baybay Tasman a kas dagiti sumaganad:[3]
Iti laud. Ti linia manipud iti Isla Gabo (iti asideg ti Rawis Howe, 37°30'S) aginggana iti amianan a daya a punto ti Isla East Sister (148°E) kalpasanna iti igid ti maika-148 a meridiano aginggana iti Isla Flinders; iti labes iti daytoy nga isla ti linia a tumaray nga agpadaya iti Vansittart Shoals aginggana iti [Rawis] Isla Barren, ken manipud iti Isla Barren (ti akindaya unay a punto ti [Rawis] Isla Barren) aginggana iti Punto Eddystone (41°S) idiay Tasmania, kalpasanna iti igid ti daya nga aplaya ti Rawis Abagatan Daya, ti akin-abagatan a punto ti Tasmania.
Iti amianan. Ti paralelo 30°S manipud iti aplaya ti Australia ken agpadaya iti ad-adayo a kas ti linia a mangitipon dagiti daya a patingga ti Raw-ang Elizabeth ken ti Abagatan Daya a Bato (31°47′S 159°18′E / 31.783°S 159.300°E) kalpasanna agpaabagatan iti igid iti daytoy a linia a mapan iti Abagatan Daya a Bato [ti maysa nga outlier ti Isla Lord Howe].
Iti amianan a daya. Manipud iti Abagatan Daya a Bato aginggana iti amianan a punto ti Is-isla Tallo nga Ar-ari (34°10′S 172°10′E / 34.167°S 172.167°E) kalpasanna idiay North Cape idiay Baro a Selanda.
iti daya.
- Idiay Lingsat Cook. Ti linia a mangisilpo ti abagatan a patingga idiay Rawis Palliser (Ngawi) ken ti Silaw-taaw idiay Rawis Campbell (Te Karaka).
- Idiay Lingsatt Foveaux (46°45'S). Ti linia a mangisilpo ti Silaw idiay Punto Waipapa (168°33'E) nga agraman iti Daya nga Ulo (47'02'S) iti Isla Stewart (Rakiura).
Iti abagatan a daya. Ti linia a tumaray manipud iti Rawis Abagatan Laud, Isla Stewart, babaen ti The Snares (48°S, 166°30'E) aginggana iti Rawis Amianan Laud, Isla Auckland (50°30′S 166°10′E / 50.500°S 166.167°E), babaen ti daytoy nga isla aginggana iti akin-abagatan a puntona.
Iti abagatan. Ti linia a mangisilpo ti akin-abagatan a punto ti Isla Auckland (50°55′S 166°0′E / 50.917°S 166.000°E) aginggana iti Rawis Abagatan Daya, ti akin-abagatan a punto ti Tasmania.
Kaariping a bagbagi ti danum[urnosen | urnosen ti taudan]
- Amianan: Baybay Coral
- Amianan a daya ken daya: Taaw Pasipiko
- Abagatan ken abagatan a daya: Akin-abagatan a Taaw
- Laud: Lingsat Bass
Dagiti nagibasaran[urnosen | urnosen ti taudan]
- ^ Rāwiri Taonui. Tapa whenua – naming places – Events, maps and European influences, Te Ara – the Encyclopedia of New Zealand, Ministry for Culture and Heritage. ISBN 978-0-478-18451-8. Napabaro idi 1 Marso 2009. Naala idi 24 Pebrero 2011
- ^ "Tasman Sea". Encyclopædia Britannica. Naala idi 19 Septiembre 2013.
- ^ "Limits of Oceans and Seas, 3rd edition" (PDF). International Hydrographic Organization. 1953. Naiyarkibo manipud iti kasisigud (PDF) idi 2010-10-15. Naala idi 7 Pebrero 2010.
Dagiti akinruar a silpo[urnosen | urnosen ti taudan]
Dagiti midia a mainaig iti Baybay Tasman iti Wikimedia Commons
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn lmo_Latn ilo_Latn eng_Latn ilo_Latn ilo_Latn ilo_Latn ilo_Latn